Nii pildi kui mõiste sünd on ühtviisi loodussündmused, subjektiivsest meelevallast sõltumatud. Võime vaid öelda: seal, kus meie visandame olemasolevat  mõistetes, kasutasid muistsed inimesed pilte. Kui soovime, siis nii: meie abstraktsete mõistete asemel olid neil pildimõisted, mis sellistena olid vägagi katvad ja sügavad. Kui üritame nende väljenduskeelt tõlkida oma mõistekeelde, "tõlgendada sümboleid", siis leiame oma võrgu olevat liiga suuresilmalise ja vahendid viletsad. Tänu individuaalselt täpsele kujutamisele oli vana pildiväljendus rangelt eksaktne, täpipealt paikapidav.